Verwarring oor naam van Bloem-lughawe | Nuus24
Bloemfontein – Die naam van die Bloemfontein-lughawe het al twee keer die afgelope twee weke verander, het The Star Donderdag berig.In die amptelike kennisgewing van die naamsverandering het owerhede nie net vergeet om die woord "internasionale" by te voeg nie, maar die lughawe is ook verskuif.Die naam van die Bloemfontein Internasionale Lughawe is amptelik verander na die Bram Fischer-lughawe en is op 26 Oktober geïdentifiseer as 'n "lughawe in die Motheo-distriksmunisipaliteit in die Vrystaat".'n Week later is die naam weer verander na Bram Fischer Internasionale Lughawe en geïdentifiseer as 'n "lughawe in die Mangaung-munisipaliteit in die Vrystaat".Volgens die berig het dieselfde kennisgewings ook die naam van die dorp Petrus Steyn na Mamafubedu verander.Die eerste kennisgewing het die dorp se adres as Petrus Steyn-munisipaliteit aangedui en 'n tweede kennisgewing het dit reggestel na die Nketoana-munispaliteit in die Vrystaat.– Volg Nuus24 op Twitter
Lees meer oor: bloemfontein VOLGENDE OP NUUS24X
Die Britse lugdiens FastJet Plc het belang gestel om die laekoste-lugredery 1time oor te koop, maar die transaksie het deur die mat geval.
Kliënte wat kontant betaal het vir hul 1time-vliegkaartjies, sal dalk nie hul geld terugkry ná die lugredery gelikwideer is nie.